Bărbatul nu a suportat ideea că trebuie să semneze actele de divorţ şi a încercat să-şi ia viaţa folosind o armă artizanală şi împuşcându-se în zona tâmplei.
La faţa locului au venit imediat salvatorii, după ce chiar soţia a fost cea care i-a anunţat, împreună cu poliţiştii care au constatat că bărbatul se află inconştient într-o baltă de sânge.
Bărbatul a fost transportat de urgenţă la spital, însă starea de sănătate a acestuia nu este una bună. În acest moment, bărbatul este intubat şi ventilat mecanic, iar medicii sunt rezervaţi privind starea de sănătate.
Poliţiştii au deschis un dosar de cercetare penală pentru vătămare corporală din culpă.
Românii care suferă de depresie și anxietate pot găsi sprijin în abordarea sănătății mintale și emoționale, la primul hub antidepresie din România, la TEL VERDE 0374.456.420, disponibil 24 de ore din 24. De asemenea, cei care prezintă impulsuri suicidale, sau familiile acestora, pot găsi asistență la Alianța Română de Prevenție a Suicidului, la telefon 0800 801 200, în zilele de Vineri, Sâmbătă și Duminică, sau, 24/7, prin email la [email protected].